
ΕΦΗΜΕΡΙΣ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
15 ΜΑΪΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

419 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης της «Πολεοδομικής ενότητας 3 
του δήμου Παιανίας (ν. Αττικής) και τροποποίηση εγκεκριμένου 
σχεδίου σε συνεχόμενη περιοχή. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτιρίων που βρίσκονται 
στην πόλη της Λειβαδιάς, επί των οδών α) Τροφωνίου, φερόμενο 
ως ιδιοκτησία ΕΟΤ, β) Τροφωνίου και Αγίου Δημητρίου, φερό¬ 
μενο ως ιδιοκτησία Δήμου Τριάντη, γ) Στρατηγού Ιωάννου αρ. 
98-100, φερόμενο ως ιδιοκτησία Ιωάννου Καράμπελα και κα¬ 
θορισμός ειδικών όρων και περιορισμών δόμησης. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

•( 1 ) 

Εγκριση πολεοδομικής μελέτης της «Πολεοδομικής ενότητας 3 του δήμου 
Παιανίας (ν. Αττικής) και τροποποίηση εγκεκριμένου σχεδίου σε συνεχόμενη 
περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποιή¬ 
θηκε με το ν. 1512/1985 (ΦΕΚ 4/Α) και ειδικότερα τα άρθρα 1 
(παρ. 4), 6 (παραγρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν. δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 9, 
11, 29 και 70. 

3. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3, 6 (παρ. 1), 7, 8, 9, και 16. 

4. Την υπ’ αριθ. 60199/2590/1.9.86 απόφαση του Υπουργού Περι¬ 
βάλλοντος, Χωροταξίας και Δημοσίων 'Εργων «Έγκριση Γενικού Πολεοδο- 
μικού Σχεδίου του δήμου Παιανίας (ν. Αττικής)» (ΦΕΚ 1062/Δ/86)· 

5. Την υπ’ αριθμ. 1716/125/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «χαρακτηρισμός τμή¬ 
ματος οικισμού υφισταμένου προ του έτους 1923 της «Πολεοδομικής 
ενότητας 3' του δήμου Παιανίας (ν. Αττικής) ως πυκνοδομημένου». 

6. Τις υπ αριθμ. 144/85 και 268/85 γνωμοδοτήσεις του 
Δημοτικού Συμβουλίου Παιανίας. 

7. Την υπ’ αριθμ. 1/19.3.1986 γνωμοδότηση του Συμβουλίου 
Περιβάλλοντος, Χωροταξίας και Δημοσίων Έργων Νομαρχιακού 
Διαμερίσματος Ανατολικής Αττικής. 


8. Την υπ αριθμ. 53/1987 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται α) η τροποποίηση του εγκεκριμένου ρυμοτομικού σχεδίου 
δήμου Παιανίας στο υπ’ αριθμ. 158 οικοδομικό τετράγωνο, με τη 
διάνοιξη οδών, τη μετατροπή τμήματός του σε πλατεία και πεζόδρομο, 
την τροποποίηση των Ο.Γ. των οδών Ιωάν. Σιδέρη, Σπ. Σιδέρη, Δ. 
Κωνσταντίνου, Δ. 1. Χούντα και Αναπαύσεως και β) το πολεοδομικό 
σχέδιο της «Πολεοδομικής ενότητας 3» του δήμου Παιανίας (ν. Αττι¬ 
κής) ως εξής: I) του τμήματός της που είναι ο οικισμός προ του έτους 
1923 και έχει χαρακτηρισθεί ως πυκνοδομημένος με την υπ’ αριθμ. 
1716/125/1986 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων, σύμφωνα με τις διατάξεις των άρθρων 1, 
2 και 3 του ν. δ/τος της 17.7.1923, II) των λοιπών τμημάτων της 
που είναι αραιοδομημένα εκτός σχεδίου, σύμφωνα με τις διατάξεις του 
ν. 1337/1983, III) καθορίζονται οικοδομήσιμοι χώροι, οδοί, πεζοδρό¬ 
μοι, κοινόχρηστοι χώροι, χώρος πλατείας, χώροι παιδικής χαράς, 
χώρος νηπιαγωγείου, χώρος δημοτικού σχολείου, χώροι στάθμευσης 
αυτοκινήτων, χώροι εκκλησίας, όπως οι ρυθμίσεις αυτές φαίνονται στα 
χρωματισμένα δύο (2) σχετικά πρωτότυπα διαγράμματα σε κλίμακα 
1:1.000 που θεωρήθηκαν από τον Προϊστάμενο της Δ/νσης Πολεοδο- 
μικών Εφαρμογών με την υπ’ αριθμ. 15688/1987 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός της «Πολεοδομικής Ενότη¬ 
τας 3» του δήμου Παιανίας (ν. Αττικής) της οποίας το πολεοδομικό 
σχέδιο εγκρίνεται με το άρθρο 1 του παρόντος δ/τος και τροποποιού¬ 
νται οι όροι και περιορισμοί δόμησης τμήματος του υπ’ αριθμ. 158 
οικοδομικού τετραγώνου που τροποποιείται με το άρθρο 1 περίπτωση 
α του παρόντος, όπως στα επόμενα άρθρα. 

Άρθρο 3 

Στους οικοδομήσιμους χώρους πλην των χώρων ειδικών χρήσεων 
που καθορίζονται με το άρθρο 1 του παρόντος επιτρέπονται κατά τομείς 
Αα, Γ και Δ που φαίνονται στα ίδια διαγράμματα οι εξής χρήσεις: 

Α. Τομείς Γ και Δ 
α. κατοικία 

β. ξενώνες δυναμικού μικρότερου των 20 κλινών, 
γ. μικρά εμπορικά καταστήματα εξυπηρετούντα τις καθημερινές 
ανάγκες της περιοχής (ειδών διατροφής, φαρμακεία, χαρτοπωλεία, 
κλπ.) επιφάνειας μέχρι 50 τ.μ. σε κάθε οικόπεδο, 
δ. γραφεία μέχρι 50 τ.μ. σε κάθε οικόπεδο 
ε. κτίρια εκπαίδευσης, 
στ. αθλητικές εγκαταστάσεις, 
ζ. θρησκευτικοί χώροι 
η. παιδικές χαρές, 
θ. κτίρια κοινωνικής πρόνοιας, 
ι. πολιτιστικά κέντρα. 

Β. Τομέας Αα, ο οποίος περιλαμβάνει τα οικόπεδα τα έχοντα 
πρόσωπο στο τμήμα των οδών Χούντα και Αναπαύσεως μεταξύ των 

οδών Γιαννάκη και Αντωνίου και σε βάθος 30μ. στον τομέα αυτόν 
επιτρέπονται οι ακόλουθες χρήσεις: 
α. κατοικία 

β. ξενώνες δυναμικού μικρότερου των 20 κλινών 
γ. εμπορικά καταστήματα 
δ. γραφεία, διοίκηση 
ε. κτίρια εκπαίδευσης 
ζ. αθλητικές εγκαταστάσεις 
η. θρησκευτικοί χώροι 
θ. παιδικές χαρές 
ι. κτίρια εκπαίδευσης 
κ. πολιτιστικά κέντρα 
λ. ταβέρνες 
μ. κέντρα διασκέδασης 
ν. επαγγελματικά εργαστήρια 
ξ. εστιατόρια, αναψυκτήρια 
ο. κτίρια κοινωνικής πρόνοιας . 
π. κτίρια περίθαλψης 
ρ. πρατήρια βενζίνης 
σ. κτίρια στάθμευσης 
τ. χώροι συνάθροισης του κοινού 
' Αρθρο 4 

Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους τεσσάρων (4) μέτρων, όπως φαίνεται στα ίδια δια¬ 
γράμματα. 

Άρθρο 5. 

Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται κατά τομείς Αα, Γ και 
Δ ως εξής: 

Α. Τομέας Γ 

1. Ελάχιστο πρόσωπο: δέκα πέντε (15) μέτρα 
Ελάχιστο εμβαδόν: χίλια (1000) τ.μ. 

2. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

3. Συντελεστής δόμησης: εξήντα εκατοστά (0,60) 

4. Κατ’ εξαίρεση των προηγουμένων παραγράφων 2 και 3 ορίζεται: 
α) συντελεστής δόμησης 1,20 και μέγιστο ποσοστό κάλυψης 60% 

για οικόπεδα εμβαδού μικρότερου των 150 τ.μ. εφόσον η συνολική 
επιφάνεια ορόφων δεν υπερβαίνει τα 120 τ.μ. Η εξαίρεση αυτή έχει 
εφαρμογή μόνο σε οικόπεδα που έχουν προκύψει από κατάτμηση μέχρι 
την Ίθ.3.1982 αφού αφαιρεθεί το εμβαδόν της εισφοράς σε γη που 
καθορίζεται στο ν. 1337/1983 και 

β) συντελεστής δόμησης 0,80 και μέγιστο ποσοστό κάλυψης 60% 
για οικόπεδα εμβαδού από 150 τ.μ. μέχρι 200 τ.μ. εφόσον η συνολική 
επιφάνεια ορόφων δεν υπερβαίνει τα 120 τ.μ. 

Β. Τομέας Δ 

1. Ελάχιστο πρόσωπο: δέκα πέντε (15) μέτρα 
Ελάχιστο εμβαδόν: χίλια (1000) τ.μ. 

2. Μέγιστο ποσοστό κάλυψης οικοπέδων: πενήντα τοις εκατό (50%) 
της επιφάνειας τους πλην των οικοπέδων που εμπίπτουν στο τμήμα 
του τομέα Δ που οριοθετείται στα διαγράμματα και χαρακτηρίζεται 
με το στοιχείο Δα. Το μέγιστο ποσοστό κάλυψης των οικοπέδων αυτών 
ορίζεται σε εβδομήντα τοις εκατό (70%) της επιφάνειας τους. 

3. Συντελεστής δόμησης: ογδόντα εκατοστά (0,80) 

4. Κατ’ εξαίρεση των προηγουμένων παραγράφων 2 και 3 ορίζεται 
συντελεστής δόμησης 1,20 και μέγιστο ποσοστό κάλυψης 60% για 
οικόπεδα εμβαδού μικρότερου των Ϊ50 τ.μ. εφόσον η συνολική επιφά¬ 
νεια ορόφων δεν υπερβαίνει τα 120 τ.μ. Η εξαίρεση αυτή έχει εφαρ¬ 
μογή μόνο σε οικόπεδα που έχουν προκύψει από κατάτμηση μέχρι την 
10.3.1982 αφού αφαιρεθεί το εμβαδόν της εισφοράς σε γη που καθορί¬ 
ζεται στο ν. 1337/1983 

Γ. Τομέας Αα 

1. Ελάχιστο πρόσωπο: δέκα (10) μέτρα 


Ελάχιστο εμβαδόν: πεντακόσια (500) τ.μ. 

2. Μέγιστο ποσοστό κάλυψης των οικοπέδων: εβδομήντα (70%) 
της επιφάνειας τους. 

3. Συντελεστής δόμησης: ογδόντα εκατοστά (0,80). 

4. Κατ’ εξαίρεση των προηγουμένων παραγράφων 2 και 3 ορίζεται 
συντελεστής δόμησης 1,20 και μέγιστο ποσοστό κάλυψης 60% για 
οικόπεδα εμβαδού μικρότερου των 150 τ.μ. εφόσον η συνολική επιφά¬ 
νεια ορόφων δεν υπερβαίνει τα 120 τ.μ. Η εξαίρεση αυτή έχει εφαρ¬ 
μογή σε οικόπεδα που έχουν προκύψει από κατάτμηση μέχρο 10.3. 
1982 αφού αφαιρεθεί το εμβαδόν εισφοράς σε γη που καθορίζεται στο 
ν. 1337/1983. 

Δ. κατά παρέκκλιση των διατάξεων των παραγράφων 1 των ενοτή¬ 
των Α, Β και Γ θεωρούνται άρτια και οικοδομήσιμα τα οικόπεδα: 

Ια. Τα οποία δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.83 π. δ/τος «Καθορισμός 
ζώνης οικιστικού ελέγχου (ΖΟΕ) και κατωτάτου ορίου κατάτμησης σε 
ολόκληρη την εκτός σχεδίου και εκτός ορίων οικισμών προϋφισταμένων 
του 1923 περιοχή του ν. Αττικής» (ΦΕΚ 284/Δ). 

Με όποιες διαστάσεις εμφανίζονται στην οριστική πράξη εφαρμογής 
της πολεοδομικής μελέτης. 

2. Που βρίσκονται εντός των ορίων της πυκνοδομημένης περιοχής 
του οικισμού που υφίσταται προ του έτους 1923 εφόσον προυπήρχαν 
στις: 

-13.3.1981 με ελάχιστο εμβαδόν 300μ 2 

-25.7.1979 με ελάχιστο εμβαδόν 150μ 2 

-2.7.1968 με όποιες διαστάσεις είχαν κατά την ημερομηνία αυτή. 

Ε. Επιπλέον των προϋποθέσεων των ενοτήτων Α, Β, Γ και Δ του 
παρόντος τα οικόπεδα θεωρούνται άρτια και οικοδομήσιμα εφόσον σ’ 
αυτά εγγράφεται κάτοψη κτιρίου με ελάχιστη επιφάνεια 50μ 2 και 
ελάχιστη διάσταση 5 μ. 

ΣΤ. Το μέγιστο ύψος των κτιρίων των τομέων Αα, Γ και Δ ορίζεται 
σε επτά και μισό (7,50) μέτρα πλην των κτιρίων που εμπίπτουν στους 
οικοδομήσιμους χώρους του τμήματος του τομέα Δ που οριοθετείται 
στα διαγράμματα και χαρακτηρίζεται με τα στοιχεία Δα. 

Το μέγιστο ύψος των κτιρίων αυτών ορίζεται σε τέσσερα (4) μέτρα. 

Η. Επιπλέον των ανωτέρω για τους τομείς Αα, Γ και Δ, ισχύουν 
τα εξής: 

1. Δεν επιτρέπεται η κατασκευή κτιρίων επί υποστηλωμάτων (ΡΙ- 
ΕΟΤΙ5) . 

2. Δεν επιτρέπεται οι εξώστες να έχουν μήκος μεγαλύτερο των 5 
μέτρων με ελάχιστη απόσταση μεταξύ τους 1 μέτρο. 

3. Απαιτείται έγκριση της Επιτροπής πολεοδομικού και Αρχιτεκτο¬ 
νικού Ελέγχου (ΕΠΑΕ) κατά την έκδοση οικοδομικής άδειας. 

4. Επιβάλλεται υποχρεωτική στέγη ύψους 1,50μ. υπεράνω της 
οποίας επιτρέπεται μόνο η κατασκευή καπνοδόχων. 

Άρθρο 6 

Οι όροι και περιορισμοί δόμησης των χώρων νηπιαγωγείου και 
δημοτικού σχολείου που καθορίζονται με το άρθρο 1 του παρόντος 
ορίζονται ως εξής: 

1. Μέγιστο ποσοστό κάλυψης τριάντα τοις εκατό (30%) της επιφά¬ 
νειας κάθε χώρου. 

2. Συντελεστής δόμησης σαράντα εκατοστά (0,40) 

3. Το μέγιστο ύψος των κτιρίων ορίζεται σε δέκα (10) μέτρα 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του.παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Μαρτίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


4527 




































ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 
















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4531 


ΠΟΛΕΟΔΟΜΙΑ 

ΑΠΟΦΑΣΕΙΣ 

( 2 ) 

Χαρακτηρισμός ως διατηρητέων τριών (3) κτιρίων που βρίσκονται 
στην πόλη της Λειβαδιάς, επί των οδών α) Τροφωνίου, φερόμενο ως 
ιδιοκτησία ΕΟΤ, β) Τροφωνίου και Αγίου Δημητρίου, φερόμενο ως 
ιδιοκτησία Δήμου Τριάντη, γ) Στρατηγού Ιωάννου αρ, 98-100, φερό¬ 
μενο ως ιδιοκτησία Ιωάννου Καράμπελα και καθορισμός ειδικών όρων 
και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

’ Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθμ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τροπο¬ 
ποιήθηκε με την υπ’ αριθμ. 28112/356/17.4.1985 όμοια απόφαση 
(ΦΕΚ 205/Β/85). 

3. Την από 17.11.1986 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7). 

4. Την από 5.2.1987 ααπάντηση του ΕΟΤ, την από 30.1.87 
απάντηση του Δήμου Τριάντη και την από 19.1.1987 απάντηση του 
Ιωάννη Καράμπελα, αποφασίζουμε: 

1. Χαρακτηρίζονται ως διατηρητέα τρία (3) κτίρια που βρίσκονται 
στην πόλη της Λειβαδιάς του Ν. Βοιωτίας, επί των οδών α) Τροφωνίου, 
φερόμενο ως ιδιοκτησία Ελληνικού Οργανισμού Τουρισμού (ΕΟΤ), β) 
Τροφωνίου και Αγίου Δημητρίου, φερόμενο ως ιδιοκτησία Δήμου Τριά- 
ντη, γ) Στρατηγού' Ιωάννου αρ. 98-100, φερόμενο ως ιδιοκτησία 
Ιωάννη καράμπελα, όπως φαίνονται σημειωμένα στο σχετικό πρωτό¬ 
τυπο τοπογραφικό διάγραμμα σε κλίμακα 1:2000 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθμ. 21734/1987 πράξη του και που συνοπτικό του αντίτυπο δημο¬ 
σιεύεται με την παρούσα απόφαση γιατί αποτελούν χαρακτηριστικά 
δείγματατα παραδοσιακής αρχιτεκτονικής της περιοχής. 

2. Ως διατηρητέο καθορίζεται το αρχικό κτίριο καθώς και οι εναρμο¬ 
νιζόμενες με αυτό μεταγενέστερες προσθήκες όχι όμως και τα πάσης 
φύσης καθ’ ύψος ή κατ’ επέκταση υπάρχοντα προσκτίσματα που αλλοι¬ 
ώνουν το αρχικό κτίριο. Ο καθορισμός των προσκτισμάτων που αλλοι¬ 
ώνουν το αρχικό κτίριο πραγματοποείται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ). 


3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των τόσο των επί μέρους αρχιτε¬ 
κτονικών ή καλλιτεχνικών διακοσμητικών στοιχείων τους, όσο και του 
κτιρίου συνολικά, πλην εκείνων των προσκτισμάτων ή στοιχείων που 
αλλοιώνουν το αρχικό κτίριο και η Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ) εγκρίνει την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας τους. 

5. α. Αι-ώαεις για προσθήκες στα διατηρητέα κτίρια αποστέλλονται 
από την Πολεοδομική Υπηρεσία στην αρμόδια Υπηρεσία του Υπουρ¬ 
γείου Περιβάλλοντος, Χωροταξίας και Δημοσίων Έργων με γνώμη 
της Επιτροπής Πολεοδομικού και Αρχιτεκτονικού Ελέγχου για ειδικές 
ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/85 περί Γενικού Οικοδομικού Κανονισμού εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο και μετά από σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) επιτρέπονται προσθήκες κατ’ επέκταση διατηρητέου κτιρίου 
περιορισμένων διαστάσεων εφόσον κρίνονται απαραίτητες για την λει¬ 
τουργική εξυπηρέτηση του κτιρίου. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των διατηρητέων κτιρίων. Επιτρέ¬ 
πεται μόνο η τοποθέτηση επιγραφών περιορισμένων διαστάσεων που 
πληροφορούν για τυχόν χρήση των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών 
στο ισόγειο καταστημάτων που αναφέρονται αποκλειστικά στο όνομα 
και στο αντικείμενο των εργασιών τους. Οι φωτεινές επιγραφές στα 
ισόγεια των καταστημάτων έστω και άν τοποθετούνται μέσα στις προ¬ 
θήκες έχουν χρώμα λευκό ή κίτρινο, σταθερό και συνεχές και αποτελού¬ 
νται απο μεμονωμένα στοχεία, γράμματα, αριθμούς. 

7. Για οποιαδήποτε επέμβαση στο εξωτερικό, στο εσωτερικό και 
τον περιβάλλοντα χώρο των κτιρίων καθώς και για την τοποθέτηση 
επιγραφών απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Μαρτίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

